গুগল স্ট্রিট ভিউ
গুগল স্ট্রিট ভিউ (ইংরেজি: Google Street View) গুগল ম্যাপস ও গুগল আর্থে ব্যবহৃত একটি প্রযুক্তি যেটি ব্যবহারকারীর অবস্থানের উপর ভিত্তি করে পৃথিবীর অনেকগুলো রাস্তার প্যারানোমিক ভিউ প্রদান করে। এটি ২০০৭ সালে যুক্তরাষ্ট্রের বিভিন্ন শহরে শুরু হয়, সে থেকে পৃথিবীর আরও বিভিন্ন শহর এমনকি প্রান্তিক এলাকাও এখানে অন্তর্ভুক্ত করা হয়। যেসব রাস্তাগুলোতে স্ট্রিট ভিউ ফিচার আছে সেগুল গুগল ম্যাপসে নীল রেখায় প্রদর্শিত হয়।